Diari Oficial de la Generalitat Valenciana


Sumari del DOGV 9429, del 16-09-2022 (2022/8369)

CORRECCIÓ d'errades de la Resolució de 21 de juny de 2022, de la Vicepresidència i Conselleria d'Igualtat i Polítiques Inclusives, per la qual es convoquen els acords d'acció concertada en matèria de serveis socials en els sectors d'atenció a persones amb diversitat funcional, infància i adolescència, a persones en situació o risc d'exclusió social pertanyents a col·lectius vulnerables i a persones majors dependents, per al període 2022-2026.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9429

Data del DOGV
:   16-09-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/8369


Data del document
:   15-09-2022

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Correcció d'errades

Correcció d'errades

 Descriptors 

:   * Vicepresidència i Conselleria d'Igualtat i Polítiques Inclusives

CORRECCIÓ d'errades de la Resolució de 21 de juny de 2022, de la Vicepresidència i Conselleria d'Igualtat i Polítiques Inclusives, per la qual es convoquen els acords d'acció concertada en matèria de serveis socials en els sectors d'atenció a persones amb diversitat funcional, infància i adolescència, a persones en situació o risc d'exclusió social pertanyents a col·lectius vulnerables i a persones majors dependents, per al període 2022-2026. [2022/8369]  
Advertides diferents errades, es procedeix a efectuar les correccions següents, de conformitat amb l'article 109.2 de la Llei 39/2015, d'1 d'octubre, del procediment administratiu comú de les administracions públiques, en virtut del qual: «Les administracions públiques podran, així mateix, rectificar en qualsevol moment, d'ofici o a instàncies dels interessats, les errades materials, de fet o aritmètiques existents en els seus actes».  
  
SECTOR DE DIVERSITAT FUNCIONAL  
  
ANNEX II: Condicions tècniques per a la concertació en matèria de serveis socials en el sector de persones amb diversitat funcional.  
  
Primer. En l'apartat 2. Tipologies; F. Residències per a persones amb diversitat funcional física o intel·lectual. 3. Personal.  
  
On diu:  
«En Residències de persones amb diversitat funcional física o intel·lectual greument afectats la ràtio mínima de personal serà de 0,75 per resident. La proporció serà de 70 % de personal qualificat d'atenció directa i 30 % de personal auxiliar de serveis».  
Ha de dir:  
«En Residències de persones amb diversitat funcional física o intel·lectual greument afectats la ràtio mínima de personal d'atenció directa serà de 0,75 per resident. La proporció serà de 70 % de personal qualificat d'atenció directa i 30 % de personal auxiliar de serveis».  
  
  
  
Segon. En l'apartat 2. Tipologies, G. Residencies-centres específics (CEEM) per a persones amb trastorn mental greu. 3. Personal.  
  
On diu:  
«Els centres hauran de garantir els mòduls de personal suficient en relació amb les prestacions i nombre de persones usuàries, amb una ràtio mínima consolidada de 0,57 per persona usuària atesa corresponent a personal tècnic i d'atenció directa, per al mòdul A.  
Per al mòdul B amb una ràtio mínima consolidada de 0,57 per persona usuària atesa corresponent a personal tècnic i d'atenció directa».  
  
Ha de dir:  
«Els centres hauran de garantir els mòduls de personal suficient en relació amb les prestacions i nombre de persones usuàries, amb una ràtio mínima consolidada de 0,57 per persona usuària atesa corresponent a personal tècnic i d'atenció directa, per al mòdul A.  
Per al mòdul B amb una ràtio mínima consolidada de 0,60 per persona usuària atesa corresponent a personal tècnic i d'atenció directa».  
  
  
València, 15 de setembre de 2022.- La vicepresidenta del Consell i consellera d'Igualtat i Polítiques Inclusives: Aitana Mas Mas.